open-index/open-wikipedia-markdown huggingface dataset:
Cyberpunk 2077

***Cyberpunk 2077*** — მოქმედებითი როლური ვიდეო თამაში ღია სამყაროთი, რომელიც შექმნა და გამოაქვეყნა პოლონურმა კომპანია CD Projekt-მა 2020 წლის 10 დეკემბერს, Windows, PS4, Xbox One-სა და Google Stadia-ზე. 2022 წელს თამაში გამოვიდა მეცხრე თაობის კონსოლებზე — PlayStation 5-სა და Xbox Series X/S-ზე.

## გეიმპლეი
თამაშის სიუჟეტი დაფუძნებულია მაიკ პონდსმითის სამაგიდო თამაშების სერიაზე „Cyberpunk“. მოქმედება ვითარდება გამოგონილ მეგაპოლისში, „ნაიტ-სიტიში“, კალიფორნიაში, დისტოპიურ სამყაროში. სიუჟეტის ცენტრშია დაქირავებული ბანდიტი სახელად ვი (V), რომელიც ფლობს ჰაკერულ და ახლო და შორ მანძილზე ბრძოლის უნარებს, რომლის სხეულშიც იძულებით ათავსებენ კიბერნეტიკულ ბიო-ჩიპს. ეს ჩიპი შეიცავს ლეგენდარული როკ-ვარსკვლავისა და ტერორისტის, ჯონი სილვერჰენდის (ახმოვანებს კიანუ რივზი) ენგრამას (ცნობიერების ციფრულ ასლს). რადგანაც ჯონის ცნობიერება იწყებს V-ის ცნობიერების გადაწერას (გადაფარვას), მათ ორივემ ერთად უნდა იმოქმედონ, რათა ერთმანეთს ჩამოშორდნენ და V-ის სიცოცხლე იხსნან.

## შექმნა
250px|მინიატიურა|მარცხნივ|Cyberpunk 2077
თამაში აგებულია REDengine 4-ის ძრავაზე. მასზე მუშაობდა დაახლოებით 500 კაცი, რაც აჭარბებს სტუდიის წინა თამაშზე „The Witcher 3: Wild Hunt“ მომუშავეთა რაოდენობას. CD Projekt–მა შექმნა ახალი განყოფილება პოლონეთში, კერძოდ, ვროცლავში, ასევე თანამშრომლობდა კომპანიებთან: Digital Scapes, Nvidia, QLOC და Jali Research. თამაშის კონსულტანტად დაინიშნა სამაგიდო თამაშ „კიბერპანკის“ შემქმნელი მაიკ პონდსმითი, ხოლო მსახიობი კიანუ რივზი, ერთ-ერთ მთავარ როლს ასახიერებს. თამაშის ერთ-ერთი მთავარი ხელმძღვანელია მარჩინ პრზიბილოვიჩი, რომელსაც ასევე დიდი წვლილი მიუძღვის თამაშის მხატვრული ნაწილის შექმნაში.

## კრიტიკოსების შეფასება
თამაშს წილად ხვდა დადებითი შეფასებები ვიდეო თამაშების კრიტიკოსებისაგან. მათ შეაქეს სიუჟეტის ხარისხი, მეორეხარისხოვანი ქვესტების სიღრმე და მასშტაბურობა, ატმოსფერო, ვიზუალი და ა.შ. თუმცა გააკრიტიკეს მასში არსებული უამრავი ბაგის გამო. საერთო განხილვების საიტ Metacritic-ზე PC ვერსია ფლობს 86/100, PS4 — 56/100, XONE — 61/100.

## რესურსები ინტერნეტში
* 
* Steam — „Cyberpunk 2077“ Steam-ზე 

## სქოლიო
კატეგორია:Cyberpunk 2077
კატეგორია:2020 წლის ვიდეო თამაშები
კატეგორია:ასიმეტრიული მრავალმოთამაშიანი ვიდეო თამაშები
კატეგორია:Microsoft-ის თამაშები
კატეგორია:მოქმედებითი როლური ვიდეო თამაშები
კატეგორია:ღია სამყაროს ვიდეო თამაშები
კატეგორია:CD Projekt Red-ის თამაშები
კატეგორია:ვიდეო თამაშები ცენზურის ქვეშ
კატეგორია:Windows-ის თამაშები
კატეგორია:PlayStation-ის თამაშები
კატეგორია:Xbox-ის თამაშები
კატეგორია:Stadia-ის თამაშები
სარა გადონი

მინი|სარა გადონი
**სარა გადონი** (ინგლ. *Sarah Gadon*; დ. 4 აპრილი, 1987 წელი) არის კანადელი მსახიობი. მან თავისი სამსახიობო კარიერა დაიწყო სატელევიზიო სერიალებით - "Are You Afraid of the Dark?" (1999), Mutant X (2002) და Dark Oracle (2004). მას ასევე ჰქონდა ხმოვანი როლები სხვადასხვა სატელევიზიო სერიალში. გადონმა აღიარება მოიპოვა დევიდ კრონენბერგის ფილმებით - "A Dangerous Method" (2011), "Cosmopolis" (2012), Maps to the Stars (2014). მან ასევე ითამაშა დენის ვილნუვის თრილერში „Enemy“ (2013), დრამაში Belle (2013) და საშინელებათა ფილმში Dracula Untold (2014).

## ადრეული წლები 
სარა გადონი დაიბადა 1987 წლის 4 აპრილს ტორონტოში, ონტარიოში. იგი არის პედაგოგი დედისა და ფსიქოლოგი მამის შვილი. გადონი თავის უფროს ძმასთან, ჯეიმსთან ერთად გაიზარდა. გადონს აქვს ინგლისური და იტალიური წარმოშობა. 

სარა სწავლობდა ხელოვნების სხვადასხვა სკოლაში და 5 წლის ასაკში ჩაირიცხა ეროვნული ბალეტის სკოლაში. ბალეტმა გადონს პირველი როლი მიანიჭა. მან ითამაშა სპექტაკლ - "მაკნატუნაში". 

სარა გადონმა პირველი მოქმედი როლი 10 წლის ასაკში მიიღო. მან მიიღო როლი სერიალში - "La Femme Nikita". მისი მშობლები დაჟინებით მოითხოვდნენ მის სკოლაში დარჩენასა და როლების შესრულებას მხოლოდ შვებულების დროს. 

ტორონტოში ყოფნამ გადონს მისცა შესაძლებლობა, ემონაწილევა კანადურ ფილმებში - "Siblings", "Leslie", "My Name is Evil". სარა მონაწილეობდა კანადურ სატელევიზიო სერიალებში - "This Is Wonderland", "Flashpoint", "The Border", "Being Erica", "Happy Town", "Murdoch Mysteries". სარა ასევე მონაწილეობდა სპექტაკლებში ადგილობრივ ამერიკულ თეატრში. 

## პირადი ცხოვრება 
სარა გადონი სასიყვარულო ურთიერთობებში იმყოფება მეტ ჰანამთან, რომელიც არის სერიალებისა და ფილმების რედაქტორი და მრავალგზის ჯილდოს მფლობელი. წყვილი ერთმანეთს პირველად შეხვდა გადასაღებ მოედანზე. დღეს უკვე 3 წელზე რაც ისინი ერთად არიან, როგორც ჩანს ისინი დაქორწინებას არ ჩქარობენ.

## კარიერა 
სარა გადონის ბოლოდროინდელი შემოქმედებაა - "Lolz-ita", "Paseo", "Letterkenny" და "Alias Grace". მან მსახიობობა დაიწყო 10 წლის ასაკიდან. სარას პირველი როლი იყო სერიალში - "La Femme Nikita", მან შასრულა ჯულიას როლი. იგი მონაწილეობდა ისეთ ცნობილ მსახიობებთან ერთად, როგორებიც არიან პეტა ვილსონი, როი დუპუისი, მეთიუ ფერგიუსონი, დონ ფრანკსი, ევგენი რობერტ გლეიზერი და ალბერტა უოტსონი.

გადონი ასევე გამჩნდა სერიალებში - "Twice in a Lifetime", "Are You Afraid of the Dark?", "Flashpoint" და "The Other Me". მან ასევე მოიგო ნომინაცია,  ახალგაზრდა ხელოვანის ჯილდო.

მის ნამუშევრებს შორის ყველაზე ცნობილია ფილმი არის Flashpoint და Ruby Gloom. ის იყო ნომინირებული ACTRA - ს პრემიაზე.

2017 წელს მას ჰქონდა როლი ფილმში - Letterkenny. სარასთან ერთად ფილმში მონაწილეობდნენ მსახიობები - ჯარედ კიესო, ნეითან დელეზი, მიშელ მილეტი, ჯეიკობ ტიერნი, დილან ფლეიფეირი და სხვები. იმავე წელს მან იმონაწილევა ფილმში "The Death and Life of John F. Donovan" კიტ ჰარინგტონთან, ჯესიკა ჩასტინთან, ნატალი პორტმანთან, სუზან სარანდონთან, კეიტი ბეიტსთან, ბელა თორნთან და მაიკლ გამბონთან ერთად.

## რესურსები ინტერნეტში 
* 
* 
* 
* 

კატეგორია:კანადელი მსახიობები
კატეგორია:დაბადებული 4 აპრილი
კატეგორია:დაბადებული 1987
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
იოსებ ჯიბლაძე

**იოსებ ჯიბლაძე** (დ. 15 სექტემბერი, 1909 — გ. 15 სექტემბერი, 1967) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1948), დოცენტი.

## ბიოგრაფია 
იოსებ ჯიბლაძემ დაამთავრა თბილისის სახელმწიფო პედაგოგიური ინსტიტუტის საბუნებისმეტყველო ფაკულტეტი 1932 წელს; 1936 წელს დაამთავრა თბილისის სახელმწიფო უნივერსიტეტის ასპირანტურა გეომორფოლოგიის სპეციალობით.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
კატეგორია:თბილისში დაბადებულები
ჟაკ დემი

**ჟაკ დემი** (; დ. 5 ივნისი, 1931, ატლანტის ლუარა, საფრანგეთი — გ. 27 ოქტომბერი, 1990, პარიზი, საფრანგეთი) — ფრანგი რეჟისორი, ლირიკოსი და სცენარისტი. იგი ასოცირებულია ფრანგულ ახალ ტალღასთან და მუშაობდა ისეთ რეჟისორებთან ერთად, როგორებიც არიან ჟან-ლუკ გოდარი, ანიეს ვარდა, ფრანსუა ტრიუფო. 

## ადრეული ცხოვრება 
ჟაკ დემი 1931 წლის 5 ივნისს დაიბადა. მამამისი გამყიდველი, ხოლო დედამისი პარიკმახერი იყო. დემის დედ-მამას კინო უყვარდა და მალევე მათი გატაცება მანაც გაიზიარა. 9 წლის ასაკში მან თავისი პირველი ანიმაციური ფილმი შექმნა ხელით მოხატული ფირებით. 13 წლის ასაკში თავისი პირველი კამერა იყიდა, ხოლო 14 წლისა ნანტის კინო-კლუბში გაწევრიანდა.

დემი 1952-1954 წლებში საფრანგეთის ფოტოგრაფიისა და კინემატოგრაფის ტექნიკურ სკოლაში სწავლობდა, შემდეგ კი ანიმატორის, პოლ გრიმოსა და რეჟისორ ჟორჟ როკუს ასისტენტად მუშაობდა (1954-1957).

## კინო-კარიერა 
როკუსთან მუშაობის პერიოდში იგი ჟან კოქტოს შეხვდა. მას იმდენად მოეწონა დემი, რომ უფლება მისცა, მისი პატარა პიესის  *„გულგრილი შეყვარებულის“* (*Le Bel indifférent* 1957) ადაპტაცია გადაეღო. 

1960 წელს დემიმ გამოუშვა თავისი პირველი სრულმეტრაჟიანი ფილმი, *„ლოლა“.* ეს მსახიობ ანუკ ემესთვის პირველი მნიშვნელოვანი როლი იყო, ხოლო დემიმ სწორედ ამ ფილმით დაიწყო მისი დიდხნიანი ურთიერთობა ფრანგი კინოს ერთ-ერთ გამორჩეულ ფიგურასთან, კომპოზიტორ მიშელ ლეგრანთან. *„ლოლა“* რეჟისორისთვის წარმატებული გამოდგა. ჟან-ლუკ გოდარმა იგი 1961 წელს გამოსული საუკეთესო ფილმების სიაში შეიტანა.

დემის კინემატოგრაფიული სტილი დაფუძნებულია ჰოლივუდურ კლასიკურ მიუზიკლებზე, ზღაპრებზე, ჯაზზე, იაპონურ მანგასა და ოპერაზე. მისი ერთ-ერთი ყველაზე ცნობილი ფილმია *„შერბურის ქოლგები“.*

## პირადი ცხოვრება 
1962 წელს დემი ფრანგ რეჟისორზე, ფრანგული ახალი ტალღის წარმომადგენელზე, ანიეს ვარდაზე დაქორწინდა. მათ ვაჟი, მეთიუ დემი შეეძინათ, რომელიც 1973 წელს დაიბადა. დემიმ ასევე შვილად აიყვანა როსალია ვარდა, რომელიც ანიეს ვარდას წინა ქორწინებიდან ჰყავდა.
მინი|ჟაკ დემისა და ანიეს ვარდას სასაფლაო
ვარდამ ჟაკ დემს და მის კარიერას, 1990 წელს დემის გარდაცვალების შემდეგ, რამდენიმე ფილმიც მიუძღვნა, მათ შორისაა 1995 წელს გამოსული *„ჟაკ დემის სამყარო“.*

## ფილმოგრაფია 
**სრულმეტრაჟიანი ფილმები**

## რესურსები ინტერნეტში 
* Criterion ჟაკ დემის შესახებ
* ჟაკ დემის ფილმების შესახებ 
* ჟაკ დემის ბიოგრაფია
* ჟაკ დემი IMDB-ზე

## სქოლიო 
კატეგორია:ფრანგი კინორეჟისორები
კატეგორია:ფრანგი სცენარისტები
კატეგორია:დაბადებული 5 ივნისი
კატეგორია: დაბადებული 1931
კატეგორია:გარდაცვლილი 27 ოქტომბერი
კატეგორია:გარდაცვლილი 1990
სოსო ჯიბლაძე

**სოსო (თეიმურაზ) ჯიბლაძე** (დ. 8 თებერვალი, 1947 — გ. 20 ივლისი, 1998) — ქართველი გეოგრაფი, ინჟინერი და პედაგოგი. გეოგრაფიულ მეცნიერებათა კანდიდატი (1985), დოცენტი (1992).

## ბიოგრაფია 
სოსო ჯიბლაძემ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი მეტეოროლოგიის სპეციალობით 1968 წელს. მუშაობა დაიწყო თბილისის ამინდის ბიუროს ოპერატიულ ჯგუფში ინჟინერ-სინოპტიკოსად; 1970 წლიდან მუშაობდა თბილისის ავიამეტეოსადგურში ინჟინერ-სინოპტიკოსად; 1972 წლიდან — თბილისის სახელმწიფო უნივერსიტეტის მარტყოფის ფიზიკურ-გეოგრაფიულ სტაციონარში ინჟინრის თანამდებობაზე.

## სქოლიო
კატეგორია:ქართველი გეოგრაფები
კატეგორია:ქართველი ინჟინრები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
ტიხონი (მოსკოვის პატრიარქი)

**ტიხონი** (დ. 1865 – გ. 25 მარტი, 1925) – სრულიად მოსკოვისა და რუსეთის პატრიარქი 1917-1925 წლებში, პირველი პატრიარქი ამ თანამდებობის აღდგენის შემდეგ. ეწინააღმდეგებოდა საქართველოს ეკლესიის ავტოკეფალიას და მართლმადიდებლებს მოუწოდებდა, არ ელოცათ საქართველოს ეკლესიებში, არ მიეღოთ კურთხევა საქართველოს ეკლესიის მღვდლებისგან. 1917-1918 წლებში მოიწვია რუსეთს ადგილობრივი საეკლესიო კრება. მისი გარდაცვალების შემდეგ საბჭოთა კავშირის ხელისუფლებამ რუსეთის ეკლესიას არ მისცა პატრიარქის არჩევის უფლება. შერაცხულია წმინდანად რუსეთის ეკლესიის მიერ.

## იხილეთ აგრეთვე
*მოსკოვის პატრიარქები

## ლიტერატურა 
*

კატეგორია:მოსკოვის პატრიარქები
კატეგორია:დაბადებული 1865
კატეგორია:გარდაცვლილი 1925
კატეგორია:გარდაცვლილი 25 მარტი
კატეგორია:რუსი წმინდანები
კატეგორია:XX საუკუნის ქრისტიანი წმინდანები
კატეგორია:მართლმადიდებელი ეკლესიის წმინდანები
კატეგორია:წმინდა ანას I ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:მოსკოვში გარდაცვლილები
კლოდ კაზიმირ ჟილე

**კლოდ კაზიმირ ჟილე** (; დ. 19 მაისი, 1806, დორმანი, მარნას დეპარტამენტი — გ. 1 სექტემბერი, 1896, ალანსონი) — ფრანგი ბოტანიკოსი და მიკოლოგი. საპატიო ლეგიონის ორდენის კავალერი. მისი საავტორო ბოტანიკურ-მიკოლოგიური შემოკლებაა **Gillet**.

## ბიოგრაფია
დაიბადა  1806 წლის 19 მაისს დორმანში, (მარნას დეპარტამენტი). მამის მსგავსად სამხედრო ვეტერინარობას ეუფლებოდა. 1823 წელს ჩაირიცხა ალფორსის ვეტერინარულ სასწავლებელში. 1825 წელს დაჯილდოვდა საპატიო ლეგიონის ორდენით.

1830 წელს ჟილე შეუერთდა საფრანგეთის სამხედრო ექსპედიციას ალჟირში, სადაც ოთხი წლის განმავლობაში შეისწავლიდა ხმელთაშუაზღვისპირეთის ფლორას. 

საფრანგეთში დაბრუნების შემდეგ დასახლდა ლიონში, სადაც ენტიმოლოგიას ეუფლებოდა ეტიენ მიულისანთან. მომდევნო რამდენიმე წლის განმავლობაში მან გამოსცა ოთხი მნიშვნელოვანი თეზისი ვეტერინარიის შესახებ. 1847 წელს გადასახლდა ალანსონში.  გარდაიცვალა იქვე, 1896 წლის 1 სექტემბერს.

1863 წელს გამოსცა წიგნი „Nouvelle Flore Française“, რომელშიც მოკლედ იყო აღწერილი მთლიანი საფრანგეთის მრავალი მცენარე. შემდგომში მუშაობა დაიწყო წიგნზე სოკოების ფლორის შესახებ, რომლის პირველი ნაწილი გამოვიდა 1874 წელს. მომდევნო ნაწილების გამოსვლის ზუსტი თარიღები უცნობია. უკანასკნელი გამოვიდა 1893 წელს. წიგნში აღწერილი იყო საფრანგეთის უმაღლესი სოკოები, რასაც თან ახლდა სოკოების ფერადი ილუსტრაციები. წიგნის გამოცემის შემდეგ ჟილემ აღიარება მოიპოვა არა მარტო საფრანგეთში, არამედ — გერმანიაში, ინგლისსა და აშშ-ში.

## პუბლიკაციები
* Claude-Casimir Gillet, (1893) *Agaricinées*
* Claude-Casimir Gillet, (1879) *Les discomycètes*, 230 pp
* Gillet CG (1874) *Les Hyménomycètes* 828pp, *(Full view available on google books)*
* Claude-Casimir Gillet, Jean-Henri Magne, (1868) *Nouvelle flore française* 704pp, *(Full view available on google books)*

## ჟილეს პატივსაცემად სახელდარქმეული სოკოები
* 
* 

## სქოლიო
კატეგორია:ფრანგი ბოტანიკოსები
კატეგორია:ფრანგი მიკოლოგები
სარჩუვარი

**სარჩუვარი** ()  — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა —  1612 კაცი.

## რესურსები ინტერნეტში
*     
## სქოლიო
კატეგორია:მასალის რაიონის სოფლები
ქამალ ალექფეროვი

**ქამალ ჯამალ-ოღლუ ალექფეროვი** (; 20 მარტი 1928, კარიაგინო — 21 მაისი 2009, ბაქო) — აზერბაიჯანელი და საბჭოთა მოქანდაკე, აზერაიჯანის სსრ დამსახურებული მხატვარი (1982) 1948 წელს ალექფეროვმა დაამთავრა აზერბაიჯანული სამხატვრო სასწავლებელი[3]. აქ ალექფეროვს სსრკ სახალხო მხატვარი პინხოს საბსაი ასწავლიდა.

1953 წლიდან ქამალ ალექფეროვი გამოფენის მონაწილე იყო. მის მიერ შექმნილ სკულპტურებს შორის არის «მენავთობე» (გიფსი, 1954), XII საუკუნის ხუროთმოძღვრის აჯემი ნახჩივანის პორტრეტი (გიპსი, 1955, აზერბაიჯანის ხელოვნებათა ნაციონალური მუზეუმი; მარმარილო, 1958-59), «გოგონა» (მარმარილო, 1956, იქვე), «პარტიზანი მ. სეიდოვი» (ბრინჯაო, 1960), «ქალიშვილი» (ხე, 1961), ასევე კომპოზიცია «მწვერვალის დამპყრობლები» (გიპსი), «მეთევზეთა სიმღერა» (გიპსი, 1962) და სხვ. ამავე წელს გაზეთ «ლიტერატურა და ხელოვნებაში» თვითონ ავტორი მოგვითხრობდა საკუთრი ქმნილების გმირის (პერსონაჟის) შესახებ:

ქამალ ალექფეროვს ეკუთვნის კინოსტუდია «აზერბაიჯანფილმის» შენობის წინ დამონტაჟებული ძეგლი მიძღვნილი აზერბაიჯანელი პოეტისა და დრამატურგის ჯაფარ ჯაბარლისადმი. სკულპტორის მშობლიურ ქალაქ ფიზულიში დამონტაჟებული იქნა 18-მეტრიანი მონუმენტი დიდი სამამულო ომის 1941—1945 წლებში მიმდინარე ბრძოლებში დაღუპულთა პატივსაცემად.

ქამალ ალექფეროვი აგრეთვე ეწეოდა პედაგოგიურ მოღვაწეობასაც. მის მოწაფეებს შორის იყვნენ — სკულპტორი ფახრადინ ალიევი, სახირ კულიევი, აზად ზეინალოვი, ნარიმან მამედოვი, ტელმან კერიმოვი, ზეინალ ასკეროვი და სხვ.

## სქოლიო
კატეგორია:აზერბაიჯანელი მოქანდაკეები
კატეგორია:მხატვრები ანბანის მიხედვით
კატეგორია:ბაქოში გარდაცვლილები
ედუარდო მალეა

**ედუარდო მალეა** (დ. 14 აგვისტო, 1903 — გ. 12 ნოემბერი, 1982) — არგენტინელი მწერალი, ლათინური ამერიკის მოდერნისტული ლიტერატურის წარმომადგენელი. 

## თხზულებები
*„მოთხრობები სასოწარკვეთილი ინგლისელი ქალებისთვის“, 1926
*„ევროპული ნოქტიურნი“, 1935
*„დუმლის ყურე“, 1940
*„არწივები“, 1943
*„სულის მტრები“, 1950
*„კოშკი“, 1951

## ლიტერატურა
## რესურსები ინტერნეტში
*Katalog der Deutschen Nationalbibliothek 

კატეგორია:დაბადებული 14 აგვისტო
კატეგორია:დაბადებული 1903
კატეგორია:გარდაცვლილი 1982
კატეგორია:გარდაცვლილი 12 ნოემბერი
კატეგორია:XX საუკუნის არგენტინელი მწერლები
მალეგაონი

**მალეგაონი** — ქალაქი ინდოეთში, მაჰარაშტრის შტატში. მდებარეობს მდინარე გირნის ნაპირზე. მოსახლეობა 1,2 მილიონი ადამიანი. განვითარებულია სამკერვალო წარმოება.

## ლიტერატურა
კატეგორია:მაჰარაშტრის ქალაქები
Counter-Strike: Source

***Counter-Strike: Source*** — პირველი პირის შუტერი ვიდეო თამაში, რომელიც შეიქმნა Valve და Turtle Rock Studios-ის მიერ. გამოვიდა 2004 წლის 1 ნოემბერს Windows-ისთვის, ეს არის *Counter-Strike*-ის რიმეიკი. თამაში Source ძრავზეა აწყობილი. *Counter-Strike*-ის მსგავსად *Counter-Strike: Source*-ც იგივე პრინციპს მიყვება. თამაში თავიდან მოყვებოდა *Half-Life 2*-ს, სანამ მისი დამოუკიდებლად წარმოება დაიწყებოდა.

## თამაშის პროცესი
300px|მინიატიურა|მარცხნივ|Counter-Strike:Source
თამაშის პროცესი ზუსტად იგივენაირია როგორც Counter-Strike-ში, მოთამაშეს შეუძლია შეუერთდეს, როგორც ტერორისტების ისევე კონტრ-ტერორისტულ გუნდს ან იყოს დამკვირვებელი. შეუძლია აირჩიოს 4 განსხვავებული ჩაცმულობა(ტერორისტებისთვის სხვაა კონტრ-ტერორისტებისთვის სხვა). რაუნდის დაწყებამდე არის რამდენიმეწამიანი დროის მონაკვეთი იარაღების და სხვა ამუნიციის შესაძენად, ამ დროს მოძრაობა და შეტევა შეუძლებელია. რაუნდის განმავლობაში შესაძლებელია უკან დაბრუნება და სასურველი შეიარაღების ყიდვა ხელახლა. აგრეთვე არსებობს ნეიტრალური ადგილი, სადაც ორივე გუნდის წევრს შეუძლია ყიდვა(დამოკიდებულია რუკის მონაცემებზე). მოთამაშე, რომელიც „მოკვდება“ შემდეგ რაუნდში ძირითადი აღჭურვილობით იქნება, გადარჩენილს უნარჩუნდება შეიარაღება.

თამაშის დროს შესაძლებელია სასურველი სახელისა და ლოგოს (სპრაის) არჩევა. არის მრავალფეროვანი რუკების არჩევანი და საერთო ჩატის ფუნქცია.

## მიმოხილვა
## რესურსები ინტერნეტში
* Steam  — Steam-ის ოფიციალური საიტი.
* Valve  — Valve Corporation-ის ოფიციალური საიტი.
* Steam  — Counter-Strike: Source Steam-ის მარკეტზე.

## სქოლიო 
კატეგორია:Counter-Strike:Source
კატეგორია:2004 წლის ვიდეო თამაშები
კატეგორია:კიბერსპორტის თამაშები
კატეგორია:პირველი პირის შუტერი თამაშები
კატეგორია:ასიმეტრიული მრავალმოთამაშიანი ვიდეო თამაშები
კატეგორია:Source ძრავის თამაშები
კატეგორია:Linux-ის თამაშები
კატეგორია:Microsoft-ის თამაშები
კატეგორია:მრავალმოთამაშიანი ონლაინ თამაშები
კატეგორია:Mac OS X-ის თამაშები
კატეგორია:Valve Corporation-ის თამაშები
კატეგორია:ვიდეო თამაშები ცენზურის ქვეშ
კატეგორია:Windows-ის თამაშები
ფრანსუა დე მალერბი

**ფრანსუა დე მალერბი** (დ. 1555 — გ. 16 ოქტომბერი, 1628, პარიზი) — ფრანგი მწერალი, ფრანგული კლასიცისტური პოეზიის ფუძემდებელი. იყო ანრი IV-ის კარის პოეტი. პირველად მცირე პოემა „წმინდა პეტრეს ცრემლები“ გამოაქვეყნა 1587 წელს. წერდა სტანსებს, სონეტებს, ეპიგრამებს, ელეგიებს, სამიჯნური და რელიგიურ ლექსებს, ოდებს. სახლი გაითქვა თეორიული ნაშრომებით, რომლებმაც ხელი შეუწყვეს კლასიციზმის დამკვიდრებას. მნიშვნელოვანი რეოფრმა მოახდინა ენის და ლექსის სფეროში. ენა გაწმინდა ბერძნული და ლათინური ენიდან ნასესხები სიტყვებიდან, არქაიზმებისგან. სანიმუშოდ სახავდა პარიზის მოსახლეობის სამეტყველო ენას. 

## ლიტერატურა
## რესურსები ინტერნეტში
*  
* 

კატეგორია:დაბადებული 14 აგვისტო
კატეგორია:დაბადებული 1555
კატეგორია:გარდაცვლილი 1628
კატეგორია:გარდაცვლილი 16 ოქტომბერი
კატეგორია:ფრანგი მამაკაცი პოეტები
კატეგორია:მწერლები ანბანის მიხედვით
ბიზონის მღვიმე

**ბიზონის მღვიმე** — კარსტული მღვიმე საქართველოში, ტყიბულის მუნიციპალიტეტში, სოფელ ცუცხვათის ტერიტორიაზე, ზღვის დონიდან 290 მ სიმაღლეზე, მდინარე შაბათაღელის მარცხენა ნაპირზე. წარმოადგენს ცუცხვათის მრავალსართულიანი მღვიმოვანის IV იარუსს. შესასვლელი ჩრდილოეთიდან აქვს; მღვიმე ცუდათაა განათებული, მშრალია. ცენტრალური ღერძის გასწვრივ სიღრმეა 14,8 მ, სიგანე 5,5 მ, სიმაღლე შესასვლელთან 4,6 მ. მღვიმის შესწავლა დაიწყო 1970 წელს პროფესორ ლევან მარუაშვილის ხელმძღვანელობით. გათხარეს 1970-71 და 1974-78 წლებში არქეოლოგ დავით თუშაბრამიშვილის ხელმძღვანელობით. მღვიმეში ფიქსირებულია 4 ლითოლოგიური ფენა (საერთო სისქე 2,5 მ-ზე მეტი). III ფენა მუსტიეური ხანის გვიანდელი პერიოდის მასალას შეიცავს. აღმოჩენილია ქვის 60 ნივთი, მათ შორის ნუკლეუსები, ანატკეც-ლამელები, ლევალუაზური და მუსტიეური წვეტანები, სხვადასხვა ტიპის სახოკები და სხვა. II ფენაში ენეოლით-ადრინდელი ბრინჯაოს ხანის მასალაა, აღმოჩენილია დასავლეთ საქართველოს მღვიმური კულტურისათვის დამახასიათებელი კერამიკური ნაწარმის ნატეხები, ორმხრივ დამუშავებული კაჟის ყუნწიანი ისრისპირი, ძვლის ნემსი, ძვლის ყუნწგახვრეტილი სადგისი, კაჟის ანატკეცები და სხვა. მასალა დაცულია საქართველოს სახელმწიფო მუზეუმში.

## ლიტერატურა
* Изучение пещер Колхиды. Тбилиси : Мецниереба, 1978.

## სქოლიო
კატეგორია:ტყიბულის მუნიციპალიტეტის მღვიმეები
მალი (კუნძული)

**მალი** () — კუნძული ატლანტის ოკეანეში, ჰებრიდის კუნძულთა არქიპელაგში, შოტლანდიაში. ფართობი 875,35 კმ². ნაპირები კლდოვანია, აგებულია გრანიტებით და გნაისებით. კუნძულზე ქვიანი მაღლობები და დაბალმთიანეთებია, რომლებიც დაფარულია მდელოებით, მანანიანით და ტორფნარით.

## ლიტერატურა
* Alastair de Watteville: *The Isle of Mull. Tranquility & spectacular Beauty in the Inner Hebrides.* Romsey Fine Art, Romsey 1994, ISBN 0-9521517-1-5.

კატეგორია:გაერთიანებული სამეფოს კუნძულები
კატეგორია:კუნძულები ანბანის მიხედვით
დავით ქაცარავა

**დავით ქაცარავა** (დ. 9 ივნისი, 1977) — ქართველი სამოქალაქო აქტივისტი, მსახიობი, ოპერატორი. ქაცარავას ეკუთვნის შიდა ქართლის ოკუპირებულ ნაწილთან სამოქალაქო პატრულირების დაწყების იდეა, რომელიც 2017 წლის 25 ივლისიდან დაიწყო და გრძელდება. არის სამოქალაქო მოძრაობა „ძალა ერთობაშია“-ს დამფუძნებელი. არის ჯომარდობის ფედერაციის სამეთვალყურეო საბჭოს თავმჯდომარე და ჯომარდობის ფედერაციის პრეზიდენტი. 2024 წლის აგვისტოში დააფუძნა პოლიტიკური პარტია „ჩვენ“. 

## რესურსები ინტერნეტში
* ეროვნული ფილმოგრაფია – დავით ქაცარავა
* Deoccupation.ge 

## სქოლიო
კატეგორია:დაბადებული 8 მარტი
კატეგორია:დაბადებული 1982
კატეგორია:ქართველი მსახიობები
კატეგორია:თბილისში დაბადებულები
დავით
მიხეილ გროსვალდი

**მიხეილ გროსვალდი** ( დ. 5 ოქტომბერი, 1921 — გ. 16 დეკემბერი, 2007) — რუსი გეომორფოლოგი და გლაციოლოგი. გეოგრაფიის მეცნიერებათა დოქტორი (1981), პროფესორი (1992). შვედეთის მეცნიერებათა აკადემიის საპატიო დოქტორი (1993). რუსეთის ფედერაციის მეცნიერების დამსახურებული მოღვაწე (2002). რუსეთის მეცნიერებათა აკადემიის ანდრია გრიგორიევის სახელობის პრემიის ლაურეატი (2001).

## ბიბლიოგრაფია 
* Развитие рельефа Саяно-Тувинского нагорья. М., 1965;
* Покровные ледники континентальных шельфов. М., 1983; 
* Оледенение континентальных шельфов. М., 1983;
* Гляциологический словарь. М., 1984 (соавт.); 
* Взаимодействие оледенения с атмосферой и океаном. М., 1987 (соавт. и соред.); 
* Евразийские гидросферные катастрофы и оледенение Арктики. М., 1999;
* Полвека в поиске отзвуков великих оледенений. М., 2004.

## სქოლიო
კატეგორია:რუსი გეოგრაფები
კატეგორია:გეოგრაფიის მეცნიერებათა დოქტორები
კატეგორია:მოსკოვში გარდაცვლილები
სირაბილი

**სირაბილი** ()  — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა —  739 კაცი. 

## რესურსები ინტერნეტში
*
## სქოლიო
კატეგორია:მასალის რაიონის სოფლები
შიხლარი (38° 57' ჩ. გ. 48° 34' ა. გ. ) (მასალის რაიონი)

**შიხლარი** ()  — სოფელი აზერბაიჯანში,  ლენქორანის რეგიონის მასალის რაიონში.

## რესურსები ინტერნეტში
*

კატეგორია:მასალის რაიონის სოფლები
თანამდებობაზე გარდაცვლილი სახელმწიფოსა და მთავრობის მეთაურების სია

ეს არის **თანამდებობაზე გარდაცვლილი სახელმწიფოსა და მთავრობის მეთაურების სია**,  მასში არ არის შეტანილი მემკვიდრეობითი თანამდებობის მფლობელები (მეფეები, დედოფლები, იმპერატორები, ამირები და სხვა), რადგან ბოლო დრომდე მათი თანამდებობაზე გარდაცვალება ნორმა იყო.

ყველაზე ხშირად გარდაცვალება ხდებოდა ბუნებრივი მიზეზების გამო, მაგრამ არსებობს მკვლელობის, სიკვდილით დასჯის, თვითმკვლელობის და ავარიის შემთხვევებიც.

სია ქრონოლოგიური თანმიმდევრობით არის წარმოდგენილი.

სიაში არ შედიან მონარქები და პაპები.

## 1850 წლამდე
## 1850–1899
## 1900–1949
## 1950–1999
## 2000–დან დღემდე
## სქოლიო
კატეგორია:სიები
თიუქლია

**თიუქლია** ()  — სოფელი აზერბაიჯანში,  ლენქორანის რეგიონის მასალის რაიონში.  

## რესურსები ინტერნეტში
*

## სქოლიო
კატეგორია:მასალის რაიონის სოფლები
ყარღალიყი

**ყარღალიყი** შეიძლება აღნიშნავდეს:
*ყარღალიყი — სოფელი აზერბაიჯანში,  მასალის რაიონში. 
*ყარღალიყი — სოფელი აზერბაიჯანში, ხაჩმაზის რაიონის რაიონში
*ყარღალიყი — სოფელი აზერბაიჯანში,    ნახიჩევანის ავტონომიურ რესპუბლიკაში
თაქდამი

**თაქდამი** შეიძლება აღნიშნავდეს:
 
*თაქდამი — სოფელი აზერბაიჯანში, მასალის რაიონში.
*თაქდამი — სოფელი  აზერბაიჯანში, ქალბაჯარის რაიონში.
ქეთევან დუმბაძე

**ქეთევან დუმბაძე** (დ. 11 იანვარი, 1961) — ქართველი ხელოვნებათმცოდნე, მწერალ ნოდარ დუმბაძის ქალიშვილი. 2020 წლიდან არის საქართველოს მე-10 მოწვევის პარლამენტის წევრი „ქართული ოცნება — დემოკრატიული საქართველოს პარტიული სიით“.

2023 წლის მარტის დასაწყისში, როგორც პარლამენტის დეპუტატმა, მხარი დაუჭირა ე.წ. „რუსულ კანონს“ უცხოეთის გავლენის აგენტების შესახებ. თავდაპირველად მან კენჭისყრისგან თავი შეიკავა, თუმცა შემდგომ პროსახელისუფლებო Post TV-ს დაუდასტურა, რომ რეალურად კანონპროექტს მხარი დაუჭირა და ადგილი ჰქონდა ტექნიკურ ხარვეზს.

2023 წლის 4 სექტემბრიდან თეა წულუკიანის გადაწყვეტილებით დაინიშნა საქართველოს მწერალთა სახლის ხელმძღვანელად. 

2023 წლის 5 სექტემბერს პარლამენტმა უფლებამოსილება შეუწყვიტა მწერალთა სახლის დირექტორად დანიშვნის გამო. 

## რესურსები ინტერნეტში
## სქოლიო
კატეგორია:საქართველოს X მოწვევის პარლამენტის ქალი წევრები
კატეგორია:დაბადებული 11 იანვარი
კატეგორია:დაბადებული 1961
კატეგორია:„ქართული ოცნების“ წევრები
კატეგორია:დუმბაძეები
კატეგორია:ცოცხალი ადამიანები
Counter-Strike: Condition Zero

**„Counter-Strike: Condition Zero“** — პირველი პირის შუტერის ჟანრის ვიდეო თამაში, რომელიც შექმნა კომპანიებმა Ritual Entertainment, Valve Corporation და Turtle Rock Studios, ხოლო გამოსცა Sierra Entertainment-მა 2004 წლის 23 მარტს Microsoft Windows-ზე. წინამორბედის მსგავსად „Counter-Strike: Condition Zero“ იყენებს GoldSrc ძრავას და აქვს მრავალმოთამაშიანი რეჟიმის მხარდაჭერა, ასევე ამ ვერსიაში შედის პერსონაჟების განახლებული მოდელები, ტექსტურები, რუკები და სხვა. თამაში აგრეთვე შეიცავს ერთმოთამაშიან კამპანიებს: „Tour of Duty“ და „Condition Zero: Deleted Scenes“.

2013 წელს Valve Corporation-მა „Counter-Strike: Condition Zero“ გამოუშვა OS X-ისა და Linux-თვის.  

## გეიმპლეი
250px|მინიატიურა|მარცხნივ|Counter-Strike: Condition Zero
თამაშის გეიმპლეი მისი წინამორბედის იდენტურია. მოთამაშეს შეუძლია შეუერთდეს, როგორც ტერორისტების, ისევე კონტრ-ტერორისტულ გუნდს ან იყოს დამკვირვებელი. შეუძლია აირჩიოს ოთხი განსხვავებული ჩაცმულობა (ტერორისტებისთვის სხვაა, კონტრ-ტერორისტებისთვის — სხვა). რაუნდის დაწყებამდე მოთამაშეებს აქვთ დროის რამდენიმეწამიანი მონაკვეთი იარაღების და სხვა ამუნიციის შესაძენად. ამ დროს მოძრაობა ან შეტევა შეუძლებელია. რაუნდის განმავლობაში შესაძლებელია უკან დაბრუნება და სასურველი შეიარაღების ხელახლა შესყიდვა. აგრეთვე არსებობს ნეიტრალური ადგილი, სადაც ორივე გუნდის წევრს შეუძლია ამუნაციის შესყიდვა (დამოკიდებულია რუკის მონაცემებზე). მოთამაშე, რომელიც „მოკვდება“ შემდეგ რაუნდში ძირითადი აღჭურვილობით წარსდგება, ხოლო გადარჩენილს უნარჩუნდება შეიარაღება.

თამაშის დროს შესაძლებელია სასურველი სახელისა და ლოგოს (სპრეი) არჩევა. მასში რუკების მრავალფეროვანი არჩევანია, აგრეთვე გააჩნია საერთო ჩატის ფუნქცია.

## მიმოხილვა
თამაშმა მიიღო შერეული შეფასებები ვიდეო თამაშების კრიტიკოსებისაგან. საერთო განხილვების საიტ Metacritic-ზე მისი საერთო რეიტინგი 65/100 შეადგენს (33 მიმოხილვაზე დაყრდნობით). მრავალი კრიტიკის მიუხედავად, მათ შეაქეს თამაშის ხელოვნური ინტელექტი და რუკები.

## იხილეთ აგრეთვე
* „Counter-Strike“
* Valve Corporation

## რესურსები ინტერნეტში
* Steam — Steam-ის ოფიციალური საიტი 
* Valve — Valve Corporation-ის ოფიციალური საიტი 
* Steam — „Counter-Strike: Condition Zero“ Steam-ზე 

## სქოლიო 
კატეგორია:Counter-Strike
კატეგორია:Counter-Strike:Condition Zero
კატეგორია:2004 წლის ვიდეო თამაშები
კატეგორია:კიბერსპორტის თამაშები
კატეგორია:პირველი პირის შუტერი თამაშები
კატეგორია:ასიმეტრიული მრავალმოთამაშიანი ვიდეო თამაშები
კატეგორია:GoldSrc ძრავის თამაშები
კატეგორია:Linux-ის თამაშები
კატეგორია:Microsoft-ის თამაშები
კატეგორია:მრავალმოთამაშიანი ონლაინ თამაშები
კატეგორია:Mac OS X-ის თამაშები
კატეგორია:Valve Corporation-ის თამაშები
კატეგორია:ვიდეო თამაშები ცენზურის ქვეშ
კატეგორია:Windows-ის თამაშები
ილო ჯიბლაძე

**ილო (ილარიონ) ჯიბლაძე** (დ. 25 დეკემბერი, 1916 — გ. 5 მაისი, 1992) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1969), დოცენტი (1972).

## ბიოგრაფია 
ილო ჯიბლაძემ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ეკონომიკური გეოგრაფიის სპეციალობით 1941 წელს. მონაწილეობდა მეორე მსოფლიო ომში, საიდანაც დაბრუნდა 1945 წლის ნოემბერში. 1946 წელს მუშაობა დაიწყო აჭარის ასსრ განათლების სამინისტროში ინსპექტორად; იმავე წლის ნოემბრიდან გადავიდა ბათუმის შოთა რუსთაველის სახელობის სახელმწიფო პედაგოგიურ ინსტიტუტში გეოგრაფიის კათედრაზე.

## ბიბლიოგრაფია 
* ბათუმის რაიონი : ეკონ-გეოგრ. დახასიათება (ავტორი). ბათუმი, [აჭარის] სახელგამი, 1960.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
კატეგორია:ბათუმში დაბადებულები
ქოლათანი (მასალი)

**ქოლათანი** ()  — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა —  3702 კაცი. 
## რესურსები ინტერნეტში
კატეგორია:მასალის რაიონის სოფლები
თარგამაძეები

**თარგამაძეები** —  ქართული გვარი.

ქართულ წერილობით წყაროებში თარგამაძეების გვარი პირველად XVII საუკუნეში, აფხაზეთის საკათალიკოზო გლეხების დიდ დავთარში, იხსენიება „თალგამაძე“ ფორმით. XVIII საუკუნის მეორე ნახევარში შედგენილ ხონის წმ. გიორგის ტაძრის საბეგრო ნუსხებში მოხსენიებულია ვინმე ხუტუნა და ნასყიდელა თარგამაძეები. ცხოვრობენ სამტრედიაში, ქუთაისში, ბათუმში, ოზურგეთში, ლანჩხუთში, გორში, რუსთავში, ფოთში, თბილისში. 1995 წლისთვის საქართველოში ცხოვრობდა 564 თარგამაძე.

## ცნობილი თარგამაძეები 
* გიორგი თარგამაძე
* კონსტანტინე თარგამაძე 
* დავით თარგამაძე
* გივი თარგამაძე
* კახა თარგამაძე

## ლიტერატურა 
* 
* 
* 
* 

## რესურსები ინტერნეტში 
* საინტერესო სტატისტიკა — სახელმწიფო სერვისების განვითარების სააგენტო

*
ჯეინ კემპიონი

**დეიმ ელიზაბეტ ჯეინ კემპიონი** (; დ. 30 აპრილი, 1954, უელინგტონი, ახალი ზელანდია) — ახალზელანდიელი სცენარისტი, პროდუსერი და კინორეჟისორი. მოგებული აქვს ოქროს პალმის რტო 1993 წელს გამოსული ფილმისთვის *„პიანინო“,* რისთვისაც ის ოსკარის ლაურეატი გახდა საუკეთესო სცენარისათვის. ნომინირებული იყო ოსკარზე საუკეთესო რეჟისორის კატეგორიაში.

## ადრეული ცხოვრება 
ჯეინ კემპიონი 1954 წლის 30 აპრილს უელინგტონში, ახალ ზელანდიაში დაიბადა. იგი ოჯახში მეორე ქალიშვილი იყო; დედამისი, ედიტ კემპიონი, მსახიობი და მწერალი იყო, ხოლო მამამისი, რიჩარდ მ. კემპიონი, მასწავლებელი და თეატრისა და ოპერის რეჟისორი. 

მიუხედავად იმისა, რომ მისი ორივე მშობელი ახალი ზელანდიის თეატრის საზოგადოებაში იყო ჩართული, კემპიონმა განსხვავებული გზა აირჩია და 1975 წელს უელინგტონის ვიქტორიას უნივერსიტეტში ანთროპოლოგიის სწავლა დაასრულა. 1981 წელს მან მეორე დიპლომიც აიღო სიდნეის ხელოვნების კოლეჯში, ავსტრალიაში. 

## კინო-კარიერა 
მინი|კემპიონი 2016 წელს
1981 წელს კოლეჯის დასრულების შემდეგ ის მალევე დაუბრუნდა კინემატოგრაფს და აქტიურად ჩაერთო ავსტრალიურ ტელევიზიასა და რადიოში. ამ დროს მან რამდენიმე მცირე ქრონომეტრაჟის მქონე ფილმი გადაიღო. 

1989 წელს მან თავისი სადებიუტო სრულმეტრაჟიანი ფილმი გამოუშვა, სახელწოდებით *„საყვარელი გოგონა“.* მას მალევე მოჰყვა „*ანგელოზი ჩემს მაგიდასთან“* (1990), რომელიც ჯანეტ ფრეიმის ავტობიოგრაფიაზე იყო დაფუძნებული.

1993 წელს გამოვიდა „პიანინო“, რომლისთვისაც კემპიონმა ოსკარი მოიპოვა საუკეთესო სცენარისათვის. იგი ასევე ნომინირებული იყო საუკეთესო რეჟისორის კატეგორიაშიც. ფილმი მეცხრამეტე საუკუნეში განვითარებულ მოვლენებს გვიყვება და ძირითადი თემა მუნჯი ქალის (ჰოლი ჰანტერი) სასიყვარულო ურთიერთობაა, რომელიც შოტლანდიიდან ახალ ზელანდიაში თავის საქმროსთან ჩამოდის.

კემპიონის შემდგომ ფილმებს მიეკუთვნება *„ლედის პორტრეტი“* (1996), რომელიც ჰენრი ჯეიმსის რომანის ადაპტაციაა. მასში მთავარ როლებს ნიკოლ კიდმანი და ჯონ მალკოვიჩი ასრულებენ.

1999 წელს გამოვიდა „ჯანდაბა!“, რომელიც სულიერ გამოღვიძებებს იკვლევს და ერთ-ერთი როლის შემსრულებელი კეიტ უინსლეტია.

2009 წელს კემპიონმა მოწონებები დაიმსახურა ფილმისთვის „კაშკაშა ვარსკვლავი“, რომელიც პოეტ ჯონ კიტსსა და ფენი ბრაუნს შორის არსებულ სასიყვარულო ურთიერთობაზე მოგვითხრობს. 

2013-2017 წლებში იგი თანასცენარისტი და თანარეჟისორი იყო ცნობილი სერიალისა *„ტბის ზედაპირზე“.*

## პირადი ცხოვრება 
1992 წელს კემპიონი ავსტრალიელ კოლინ დევიდ ენგლერტზე დაქორწინდა, რომელიც მასთან ერთად მუშაობდა „პიანინოს“ გადაღებებისას. 2001 წელს ისინი განქორწინდნენ.

## ფილმოგრაფია 
## რესურსები ინტერნეტში 
*The Guardian ჯეინ კემპიონის შესახებ
*ჯეინ კემპიონის ბიოგრაფია
*კემპიონის კინემატოგრაფიული სტილის შესახებ
*კემპიონი IMDB-ზე
*კემპიონის ინტერვიუ

კატეგორია:ახალზელანდიელი კინორეჟისორები
კატეგორია:ახალზელანდიელი სცენარისტები
კატეგორია:ქალი რეჟისორები
კატეგორია:დაბადებული 30 აპრილი
კატეგორია: დაბადებული 1954
კატეგორია:ოქროს პალმის რტოს მფლობელი რეჟისორები
კატეგორია:ახალზელანდიელი ქალი კინორეჟისორები
კატეგორია:ახალზელანდიელი ქალი კინოპროდიუსერები
კატეგორია:ინგლისურენოვანი კინორეჟისორები
კატეგორია:ცოცხალი ადამიანები
კატეგორია:ოსკარის მფლობელი კინორეჟისორები
სარჩობელაზედ

**სარჩობელაზედ** —  ქართველი მწერლის ილია ჭავჭავაძის  მოთხრობა ის ილია ჭავჭავაძის ერთ-ერთი ყველაზე განსაკუთრებული პროზაული ტექსტია, მიუხედავად იმისა, რომ მოთხრობა მოცულობით პატარაა, მრავალ პრობლემას მოიცავს და მრავალ პრობლემურ საკითხს სვამს. ადამიანთა სისასტიკე, საზოგადოების გულგრილობა, ინდივიდისა და საზოგადოების დაპირისპირება და პიროვნების ძალიან რთული ბედისწერა რეალობაში, სადაც არავის სურს მისი გაგება.

## რესურსები ინტერნეტში 
* სარჩობელაზედ / ილია ჭავჭავაძე
* სარჩობელაზედ
* #წიგნებისთაროMEDIA

კატეგორია:ილია ჭავჭავაძის ნაწარმოებები
კატეგორია:ქართული მოთხრობები
ჯალილ-ბექ ბაგდადბეკოვი

**ჯალილ-ბექი ამრახ ოღლი ბაგდადბეკოვი** (; დ. 1887, შუშა — გ.  21 აპრილი, 1951, ბაქო) — აზერბაიჯანელი საბჭოთა თეატრის მსახიობი. ტაჯიკეთის, თურქმენეთისა და აზერბაიჯანის დრამატურგიული თეატრების რეჟისორი. აზერბაიჯანის სსრ-ის დამსახურებული არტისტი (1943). ილიას ეფენდიევის ბიძა (დედის ძმაა).

## ბიოგრაფია
ჯალილ-ბექ ბაგდადბეკოვი დაიბადა 1887 წელს ქალაქ შუშაში არისტოკრატთა ოჯახში. საგვარეულო ტრადიციის შესაბამისად მიიღო სასულიერო განათლება, შეისწავლა არაბული და სპარსული ენები. დაწყებითი განათლება მიიღო შუშინსკის რეალურ სასწავლებელში.

1910 წლიდან თეატრალური დასის „ნიჯატის“ კოლექტივის წევრი. მონაწილეობდა საოპერო და დრამატულ სპექტაკლებში. ასრულებდა ქალის პარტიებსაც. ბაგდაბეკოვმა მაღალოსტატურად შეასრულა ისეთი როლები, როგორებიცაა ლეილი და ხურშუდ ბანუ ოპერებში „ლეილი და მეჯნუნი“ „შაჰ აბასი და ხუშუდ ბანუ“. შედეგად შეასრულა იბნ სალამანის, ლეილის მამის („ლეილი და მეჯნუნი“), სულეიმანის («„რშიდ მალ ალან“) როლი.

სხვადასხვა წყაროებში მითითებულია არაერთი მსახიობის გვარი, რომელთაც სცენაზე გააცოცხლეს განათლებული ქალების სახეები. ისტორიას ახსოვს მათი სახელები: ჯალილ-ბექი ბაგდადბეკოვი, მირმახმუდ კიაზიმოვსკი, ალეკპერ სუხეილი.

არის ერთაქტიანი პიესების, ვოდევილების და მუსიკალური კომედიების, აგრეთვე პატრიარქალურ-ფეოდალური წესებისა და რევოლუციამდელი ბურჟუაზიული საზოგადოების ყოფის შარჟების ავტორი. ბაგდაბეკოვმა ტაჯიკეთში დაწერა კომედია „იშანი და კომკავშირელი“ (1929). 

გარდაიცვალა 1951 წლის 21 აპრილს ბაქოში.

## სქოლიო
კატეგორია:დაბადებული 1887
კატეგორია:გარდაცვლილი 21 აპრილი
კატეგორია:გარდაცვლილი 1951
კატეგორია:XX საუკუნის მსახიობები
კატეგორია:აზერბაიჯანელი მსახიობები
კატეგორია:მსახიობები ანბანის მიხედვით
კატეგორია:ბაქოში გარდაცვლილები
მწვანე ხავსის სოკო

**მწვანე ხავსის სოკო** () — საჭმელი სოკო ხავსის სოკოს () გვარისა. ზოგიერთ კლასიფიკაციაში მას და ისევე როგორც ხავსის სოკოს მთლიან გვარს აერთიანებენ ბოლეტუსის () გვარში და შესაბამისად მოიხსენიებენ როგორც *Boletus subtomentosus*. ყველაზე გავრცელებული სახეობაა ხავსის სოკოს გვარიდან.

პირველად აღწერა შვედმა ბოტანიკოსმა კარლ ლინემ 1753 წელს როგორც *Boletus subtomentosus*.

**სამეცნიერო სინონიმები**:
*  
* 
* 
*  და სხვა.
*
*
*
*
*
*

## აღწერა
ქუდის დიამეტრი — 3—10 სმ-მდე (1 ზოგჯერ 16 სმ-მდეც კი), ბალიშისებრ-ამოზნექილი, ხავერდოვანი, ქუდის ფერი — მონაცრისფრო ან ზეთისხილისფერ-წაბლისფერი.

რბილობი თეთრი, გადატეხვისას ჰაერზე ოდნავ ლურჯდება.

ჰიმენოფორი — შეზრდილი, მოყვითალო, ზეთისხილისფერ-ყვითელი, ხელის დაჭერისას ოდნავ ლურჯდება. ზრდასრულ სოკოებს გააჩნიათ მსხვილკუთხოვანი ფორები.

ფეხი — ცილინდრული, მთლიანი; ყვითელი, ზოგჯერ მოწითალო. სიგრძე — 4-10 სმ, სიგანე — 1- 2, ბოჭკოვანი, მუქი-წაბლისფერი ბადით.

სპორების ფხვნილი — მოწაბლისფრო, სპორების ზომა — 12×5 მკმ, თითისტარისებრი.

## ეკოლოგია და გავრცელება
[მინი|396x396пкс|მწვანი ხავსის სოკო, [რიაზანის ოლქი]]
იზრდება მრავალფეროვან ტყეებში, ხშირად ველობებზე, გზის პირებზე, ერთეულებად ან ჯგუფებად. ზოგჯერ გვხვდება ჭიანჭველების ბუდეებზე. მიკორიზას ქმნის როგორც ფოთლოვან, ისე წიწვოვან ხეებთან. კოსმოპოლიტია, გავრცელებულია ევროპაში, ჩრდილოეთ და სამხრეთ ამერიკაში, ავსტრალიაში, კუნძულ კალიმანტანზე. შედის სუბარქტიკულ და სუბალპურ ზონებში.

სეზონი — ზაფხულ-შემოდგომით.

## გამოყენება
საჭმელი სოკოა, გამოიყენება ახალი, გამხმარი, დამწნილებული და დამარილებული.
გახმობისას შავდება.

## მსგავსი სახეობები
* ჭრელი ხავსის სოკო — ქუდის კანქვეშ გააჩნია თხელი პიგმენტური შრე (ვარდისფერი ან წითელი).
* *Xerocomus ferrugineus* — უფრო მუქი შეფერილობის, ხშირად ითვლება მწვანე ხავსის სოკოს ნაირსახეობად.
* *Boletus impolitus* — გააჩნია უფრო მსხვილი, მასიური ფეხი, (დათვისსოკოს ფეხის მსგავსი), ღია მოყვითალო შეფერილობის.

## გალერეა

ფაილი:Ziegenlippe Xerocomus subtomentosus.jpg
ფაილი:2012-06-15 Xerocomus subtomentosus (L.) Fr 228139 crop.jpg
ფაილი:2012-06-15 Xerocomus subtomentosus (L.) Fr 228141.jpg
ფაილი:Xerocomus subtomentosus (29094059322).jpg
ფაილი:Xerocomus subtomentosus (28045029841).jpg

## ლიტერატურა
*Грибы СССР. — М.: „Мысль“, 1980.
*Лессо Т. Грибы, определитель / пер. с англ. Л. В. Гарибовой, С. Н. Лекомцевой. — М.: „Астрель“, „АСТ“, 2003. — С. 193. — ISBN 5-17-020333-0.
*Справочник-определитель: Грибы / отв. за выпуск Ю. Г. Хацкевич. — Мн.: Харвест, 2002. — С. 110. — 480 с. — 7000 экз. — ISBN 985-13-0913-3.

## რესურსები ინტერნეტში
*

## სქოლიო
კატეგორია:ბოლეტუსისებრნი
კატეგორია:საჭმელი სოკოები
Portal

**Portal** — თავსატეხი ვიდეო თამაში, პირველი პირის ხედვით, რომელიც შექმნა და გამოსცა ამერიკულმა კომპანია Valve Corporation-მა კომპლექტში სახელწოდებით „The Orange Box“ 2007 წლის 10 ოქტომბერს Xbox 360-ისა და პერსონალური კომიუტერებისთვის. იმავე წლის 11 დეკემბერს გამოვიდა PlayStation 3-ის პლატფორმისთვის.

## რესურსები ინტერნეტში
* Steam  — Steam-ის ოფიციალური საიტი.
* Valve  — Valve Corporation-ის ოფიციალური საიტი.
* Steam  — Portal Steam-ის მარკეტზე.

კატეგორია:Portal
კატეგორია:2007 წლის ვიდეო თამაშები
კატეგორია:პირველი პირის შუტერი თამაშები
კატეგორია:ასიმეტრიული მრავალმოთამაშიანი ვიდეო თამაშები
კატეგორია:Source ძრავის თამაშები
კატეგორია:PlayStation 3-ის თამაშები
კატეგორია:Xbox 360-ის თამაშები
კატეგორია:Linux-ის თამაშები
კატეგორია:Microsoft-ის თამაშები
კატეგორია:ერთმოთამაშიანი ვიდეო თამაში
კატეგორია:Mac OS X-ის თამაშები
კატეგორია:Valve Corporation-ის თამაშები
კატეგორია:ვიდეო თამაშები ცენზურის ქვეშ
კატეგორია:Windows-ის თამაშები
ხილი (მრავალმნიშვნელოვანი)

**ხილი** შეიძლება აღნიშნავდეს:

*ხილი — ზოგიერთი მცენარის საჭმელად ვარგისი ნაყოფი;
*ხილი — სოფელი აზერბაიჯანში, მასალის რაიონში;
*ხილი — დაბა აზერბაიჯანში, ნეფთჩალის რაიონში.
ყირმიზიქენდი

**ყირმიზიქენდი** შეიძლება აღნიშნავდეს:
## აზერბაიჯანი
*ყირმიზიქენდი   — სოფელი აზერბაიჯანში, ნეფთჩალის რაიონში
*ყირმიზიქენდი   — სოფელი აზერბაიჯანში,  ტერტერის რაიონში
## საქართველო
*ყირმიზქენდი  — სოფელი საქართველოში,   მარნეულის მუნიციპალიტეტში
ასთანლი (ნეფთჩალა)

**ასთანლი** () — სოფელი აზერბაიჯანში, არანის რეგიონის ნეფთჩალის რაიონში.   მოსახლეობის რაოდენობა — 965 კაცი (2009).

## რესურსები ინტერნეტში
*

 
კატეგორია:ნეფთჩალის რაიონის სოფლები
მამედხანლი

**მამედხანლი** შეიძლება აღნიშნავდეს:
*მამედხანლი — სოფელი აზერბაიჯანში,  მასალის რაიონში. 
*მამედხანლი — სოფელი აზერბაიჯანში,  ხაჩმაზის რაიონში.
ბალა-სურა

**ბალა-სურა** () — სოფელი აზერბაიჯანში, არანის რეგიონის ნეფთჩალის რაიონში.    

## რესურსები ინტერნეტში
*

 
კატეგორია:ნეფთჩალის რაიონის სოფლები
ძუძუანას მღვიმე

**ძუძუანას მღვიმე** — კარსტული წარმოშობის მღვიმე საქართველოში, ჭიათურის მუნიციპალიტეტში. მდებარეობს სოფელ მღვიმევის ტერიტორიაზე, მდინარე ყვირილის მარჯვენა შენაკადის ნეკრისის მარჯვენა ნაპირზე, ზღვის დონიდან 515 მ სიმაღლეზე. წარმოადგენს მრავალფენიან (ზედა პალეოლითიდან ადრინდელ ბრინჯაოს ხანამდე) მღვიმენამოსახლარს. აღმოაჩინეს 1966 წელს არქეოლოგ დავით თუშაბრამიშვილის ხელმძღვანელობით. გათხარეს 8 ლითოლოგიური ფენა, რომლის საერთო სისქეა 3,5 მ. ქვედა ფენა სტერილური აღმოჩნდა, მომდევნო 4 ფენა შეიცავდა ზედა პალეოლითური ხანის კლასიკურ ნიმუშებს. V–VII ფენების მასალა არქაული ტექნიკითაა შესრულებული და ახლოს დგას დასავლეთ საქართველოს ზედა პალეოლითურ ძეგლებთან. მოპოვებულია აგრეთვე გვიანდელი პლეისტოცენური ფაუნის ნაშთებიც, მათ შორის: მურა დათვის, მღვიმური დათვის, ბიზონის, გარეული ცხენის, ჯიხვი და სხვა. ზედა 3 ფენა შეიცავდა ენეოლით-ადრინდელი ბრინჯაოს ხანის მასალას.

1966–75 წლებში ძუძუანას მღვიმეში კვლევა-ძიებას აწარმოებდა არქეოლოგი დავით თუშაბრამიშვილი. ამ დროს მღვიმეში გაივლო ნულოვანი ხაზი და აიგეგმა 1 X 1 მ კვადრატები, გაკეთდა ორი საძიებო თხრილი. №1 (მღვიმის შიგნით) და №2 (მღვიმის შესასვლელთან), რომელთა მეშვეობით შესაძლებელი გახდა მღვიმის სტრატიგრაფიის დადგენა. დადასტურდა შემდეგი კულტურული ფენები: I ენეოლით-ადრებრინჯაოსა და II ზედაპალეოლითური პერიოდის. I კულტურული ფენა გაითხარა A-I 18–18. კვადრატებში, სადაც ფენის სისქე მერყეობდა 0,60 მ-იდან 1,0 მ-მდე.

ახალი ეტაპი ძუძუანას შესწავლის საქმეში დაიწყო 1983 წელს თენგიზ მეშველიანის ხელმძღვანელობით, რომელიც შეეცადა შეემოწმებინა ადრე არსებული მონაცემები და ახლებულად განიხილა ძუძუანას და ზოგადად საქართველოს ზედაპალეოლითური კულტურა. 1987–89 წლებში მღვიმეში ჩატარდა გეოლოგიური და პალინოლოგიური კვლევები.

## სქოლიო
კატეგორია:ჭიათურის მუნიციპალიტეტის მღვიმეები
ნობელის პრემიის ლაურეატი სახელმწიფოსა და მთავრობის მეთაურების სია

**ნობელის პრემიის ლაურეატი სახელმწიფოსა და მთავრობის მეთაურების სიაში** წარმოდგენილია 29 სახელმწიფოსა და მთავრობის მეთაურის ჩამონათვალი, რომლებმაც მიიღეს ნობელის პრემია. უინსტონ ჩერჩილის გარდა, რომელმაც მიიღო ლიტერატურის პრემია, ყველა დანარჩენებს გადაეცათ ნობელის მშვიდობის პრემია.

## თანამდებობაზე ყოფნის დროს
## თანამდებობაზე მოსვლამდე ან მას შემდეგ
## რესურსები ინტერნეტში
* The Nobel Peace Prize has been awarded to 15 heads of state or government

## სქოლიო
კატეგორია:ნობელის პრემიის ლაურეატები
წერო

**წერო** () — ფრინველების გვარი წეროსნაირთა რიგისა. მოცავს ათ სახეობას, რომლებიც მსოფლიოს ყველა კონტინენტზე გვხვდებიან ანტარქტიდის გარდა.

წეროები დიდი ზომის ფრინველები არიან, სხეულის სიგრძეა 90–155 სმ, ფრთის შლილი 150–240 სმ. მასა 2000–11000 გრამი. წეროს გრძელი კისერი და ფეხები აქვს და ყარყატთან და ყანჩასთან შედარებით მოკლე ნისკარტი. შეფერილია შავ, რუხ ან თეთრ ტონებში, ზოგ სახეობას აქვს წითელი შტრიხებიც თავის ზედა ნაწილში. ბინადრობენ ძირითადად ნოტიო ადგილებში, წყალსატევებისპირა ლერწმებში, ჭაობებში, ასევე ველებზე, მდინარების ხეობებსა და ტყეებში. ყარყატებისგან განსხვავებით ბუდეს ხეებზე არ იკეთებენ.

საქართველოში გავრცელებულია წეროტურფა () და რუხი წერო (), რომლის პოპულაციაც მეტად მცირდება, შეტანილია საქართველოს „წითელ წიგნში“. 

## სახეობა
## ლიტერატურა
კატეგორია:წეროსნაირნი
ტარიელ ხარხელაური

**ტარიელ ხარხელაური** (დ. 11 დეკემბერი, 1945, სიმონიანთხევი) — ქართველი პოეტი. 

## ბიოგრაფია
ტარიელ პავლეს ძე ხარხელაური დაიბადა 1945წლის 11 დეკემბერს, თიანეთის მუნიციპალიტეტის სოფელ სიმონიანთხევში, იქვე დაამთავრა საშუალო სკოლა. იყო მეცხვარე და წერდა ლექსებს სკოლის მოსწავლეობის პერიოდიდან.

პირველად ლექსების გამოქვეყნებაში დაეხმარნენ მეუღლე, მარინა და კომპოზიტორი იაკობ ბობოხიძე, რის შემდეგაც მისი პოეზია საქვეყნოდ გახდა ცნობილი.

1976 წელს, 30 წლის ასაკში ჩააბარა თბილისის სახელმწიფო უნივერსიტეტის (თსუ) ფილოლოგიის ფაკულტეტზე. მეორე კურსიდან საბუთები გადაიტანა დაუსწრებელი სწავლების განყოფილებაზე და ასე დაამთავრა უნივერისტეტი.

2020 წლის საპარლამენტო არჩევნებზე იყო პარტიია „თამაზ მეჭიაური - ერთიანი საქართველოსთვის“ პარტიული სიის მეორე ნომერი.

მისი მეუღლე, მარინა ხარხელაური იყო თიანეთის მუნიციპალიტეტის მერის მოადგილე. 

ჰყავს ორი ქალიშვილი: გვანცა და სოფი, ასევე - შვილიშვილები.

## წიგნები 
* წუთისოფლის სიმფონია (ლექსები), თბ. : შპს „საგამომცემლო სახლი ქართული ელიტა“ : [ნუგზარ ჭიაბერაშვილი], 2012 (შპს „გამომცემლობა გრიფონის“ სტ.)
* 100 ლექსი, თბ. : ინტელექტი, 2012
* მინდვრის ფსალმუნები (პოემა, ლექსები, წერილები), თბ. : „ეროვნული მწერლობის“ გამ-ბა და სტ., 2008 — ISBN 978-9941-0-0747-7
* აქ ბინდისფერი გასრულდა ჭალა (ლექსები), თბ. : „ეროვნული მწერლობის“ გამ-ბა და სტ., 2005 — ISBN 99940-0-590-1
* იქ, მიღმა… (ლექსები), თბ. : ლომისი, 1998
* საიდან მოველ, ვინა ვარ (ლექსები), თბ. : მერანი, 1985
* წყალი საკალმახე (ლექსები), საბჭ. საქართველო, ქუთაისის ფილიალი, 1978

## ჯილდოები 
* 2010 — პრემია „საგურამო“, პოეზიის ნომინაციაში
* 2017 — თიანეთის საპატიო მოქალაქე (შემდგომში უარი თქვა)
* 2020 — კონსტანტინე გამსახურდიას სახელობის მედალი
* 2022 — ბრწყინვალების საპრეზიდენტო ორდენი „ქართული პოეზიის განვითარებაში შეტანილი განსაკუთრებული წვლილისათვის, ხალხური შემოქმედებითი ტრადიციების ღირსეული გაგრძელებისათვის, წარჩინებული საზოგადოებრივი მოღვაწეობისათვის“

## რესურსები ინტერნეტში
* ტარიელ ხარხელაურის ლექსები 
* ტარიელ ხარხელაური - ხევსური პოეტი დიდი ტრაგედიით
* Tariel Kharkhelauri (ტარიელ ხარხელაური)

## სქოლიო
კატეგორია:დაბადებული 1946
კატეგორია:დაბადებული 11 დეკემბერი
კატეგორია:ქართველი პოეტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თიანეთის მუნიციპალიტეტში დაბადებულები
დავით თუშაბრამიშვილი

**დავით მიხეილის ძე თუშაბრამიშვილი** (დ. 1 ივნისი, 1922, შრომა, ლაგოდეხის რაიონი — გ. 20 ივლისი, 1992) — ქართველი არქეოლოგი და პედაგოგი. საქართველოს და კავკასიის ძველი ქვის ხანის მკვლევარი. ისტორიის მეცნიერებათა კანდიდატი, საქართველოს კულტურის დამსახურებული მუშაკი.

## ბიოგრაფია 
დავით თუშაბრამიშვილი იყო საქართველოს სახელმწიფო მუზეუმის მეცნიერ-თანამშრომელი (1955–1970), არქეოლოგიის განყოფილების ხელმძღვანელი (1973–1989) და წამყვანი მეცნიერ-თანამშრომელი (1989–1992), საქართველოს არქეოლოგიური კვლევის ცენტრის ქვის ხანის სექტორის ხელმძღვანელი (1984–1987) და უფროსი მეცნიერ-თანამშრომელი (1989–1992). სხვადასხვა დროს ეწეოდა პედაგოგიურ მოღვაწეობას. იყო თბილისის სახელმწიფო უნივერსიტეტის ისტორიის ფაკულტეტის არქეოლოგიის კათედრის დოცენტი. თუშაბრამიშვილის სახელთან დაკავშირებულია ქვის ხანის მრავალი ძეგლის აღმოჩენა-შესწავლა; მუზეუმის არქეოლოგიური განყოფილების ქვის ხანის უმდიდრესი ფონდის შექმნა, მუზეუმის არქეოლოგიურ გამოფენაზე ქვის ხანის ექსპოზიცია; საქართველოში ქვის ხანის სპეციალისტების აღზრდა. ადგილობრივ და საზღვარგარეთ გამოქვეყნებული აქვს მრავალი სამეცნიერო მონოგრაფია და სტატია. მნიშვნელოვანი წვლილი შეიტანა „საქართველოს სსრ წითელი წიგნის“ მომზადებასა და გამოქვეყნებაში. თუშაბრამიშვილის აღმოჩენებსა და ნაშრომებს განსაკუთრებული მნიშვნელობა ენიჭება საქართველოსა და კავკასიაში პირველყოფილი ადამიანის საზოგადოების განვითარებისა და განსახლების შესწავლაში. მიღებული აქვს მთავრობის საპატიო სიგელები, აკადემიკოს ივანე ჯავახიშვილის მედალი და სხვა. მისი შვილი იყო არქეოლოგი ნიკოლოზ თუშაბრამიშვილი.

## ბიბლიოგრაფია 
* თეთრი მღვიმე (რედაქტორი). თბ., 1994;
* ძველი ქვის ხანის მღვიმე-ნამოსახლარები წყალწითელას ხეობაში (რედაქტორი). თბ., 1992;
* გვარჯილას-კლდის პალეოლითური ნაშთები. თბ., 1960.

## ლიტერატურა
## რესურსები ინტერნეტში
## სქოლიო
კატეგორია:ქართველი არქეოლოგები
კატეგორია:ქართველი პედაგოგები
კატეგორია:ისტორიის მეცნიერებათა კანდიდატები
კატეგორია:ლაგოდეხის მუნიციპალიტეტში დაბადებულები
დავით
მასპინძელი (ფილმი)

**მასპინძელი** () — 2020 წლის ბრიტანული, საშინელებათა ფილმი, რომლის რეჟისორია რობ სვეიჯი. გადაღებულია Savage- ის, Gemma Hurley- სა და Jed Shepherd- ის მიერ დაწერილი სცენარის მიხედვით. ფილმში მონაწილეობენ ჰეილი ბიშოპი, ჯემა მური, ემა ლუის ვები , რადინა დრანდოვა და კეროლაინ ვარდი

## შინაარსი 
COVID-19- ის პანდემიის გამო, კარანტინში მყოფმა, მეგობრების ჯგუფმა გადაწყვიტა zoom-ში საუბარი. ჰეილიმ დაიქირავა ქალი სახელად სეილანი რომელიც სეანსებს ატარებდა სულებთან . ერთ-ერთი მეგობარი, ტედი ტოვებს ჩატს სეანსის დაწყების დროს რადგან წასვლა უწევს. სეანსის დროს ჯემა, აცხადებს, რომ კონტაქტი აქვს მეგობართან რომელმაც თავი მოიკლა, სახელად ჯეკი, შემდეგ კი აღიარებს რომ ის მოიგონა, ამ დროს სეილანთან კავშირი წყდება ამ დროს უცნაური რაღაცები ხდება; ემას მინა ტყდება, ჰეილის სკამი უჩინარი ძალით მოძრაობს.

ჰეილი ახერხებს დაუბრუნდეს სეილანს და უყვება მას ყველაფრის შესახებ, რაც მოხდა. სეილანს მიაჩნია, რომ ჯემას გამოგონებულ ადამიანში ეშმაკი ჩასახლდა, ამ დროს სეილანის ზარი კიდევ ერთხელ გაყწდება. სული კლავს კეროლაინს, მისი სახის მაგიდაზე დარყმით. შემდეგ კი რადინას და მისი მეგობარ ალანს, ორივეს დიდი სიმაღლიდან ჩამოაგდეს. ამ დროს ჰეილის ეკრანი ქრება, შეშინებული ჯემა დაუყოვნებლივ ტოვებს თავის სახლს, რათა პირადად შეამოწმოს ჰეილი. შემდეგ ტედი ბრუნდება სახლში რომლის დროსაც მას და მის მეგობარ გოგონას კლავს სული. 

ამის შემდეგ ჯემა ჰეილის სახლში მიდის, მაგრამ სული თავს ესხმის, ბოლოს იგი ახერხებს იპოვნოს ჰეილი,  წყვილი ცდილობს სახლიდან გაქცევას ჰეილის Polaroid კამერის ციმციმის საშუალებით. ისინი ცდილობენ ხელიდან დაუსხლტნენ სულს.

## მსახიობები 
* ჰეილი ბიშოტი ჰეილის როლში
* ჯემა მური, როგორც ჯემა
* ემა ლუის ვები, როგორც ემა
* რადინა დრანდოვა, როგორც რადინა
* კეროლაინ ვარდი, როგორც კეროლაინი
* ალან ემრისი, როგორც ალანი
* ედვარდ ლინარდი როგორც ტედი
* ჯინი ლოფთჰაუსი ჯინის როლში
* სეილან ბაქსტერი როგორც სეილანი

## წარმოება 
ფილმს საფუძველი ჩაეყარა მოკლე ვიდეო, რომელიც შექმნა რობ სევიჯმა 2020 წლის დასაწყისში. მოკლემეტრაჟიან ფილმშ იყო Savage, რომელიც იკვლევდა უცნაურ ხმებს თავის სხვენში ჯგუფურ ვიდეო ჩათში ყოფნის დროს. თავდაპირველად ეს ხუმრობაზე იყო გათვლილი, რადგან სხვებმა არ იცოდნენ, რომ საშიში მანეკენი გამოჩნდებოდა კამერაში, Savage- მა ვიდეო განათავსა ინტერნეტში, რომელიც ვირუსულად გავრცელდა. შემდეგ კი გადაწყვიტეს ამაზე ფილმის შექმნა.

*მასპინძელი* გადაიღეს, სანამ საკარანტინო შეზღუდვები მოქმედებდა COVID-19 პანდემიის გამო და მსახიობებმა თავისით მომართეს საკუთარი კამერები, განათება და გააკეთეს ტრიუკები. Savage- მა განაცხადა, რომ ფილმის დასრულებას თორმეტი კვირა დასჭირდა. მსახიობებს ასევე ჩაუტარდათ სპეციალური ტრეინინგი კამერებთან, ტრიუკებთან და განათებასთან დაკავშირებით, რათა ყველაფერი ნამდვილს დამსგავსებოდა

## გამოხმაურება 
*მასპინძელმა* მიიღო ფართო კრიტიკული შექება, Rotten Tomatoes- ზე 100% -იანი შეფასება ჰქონდა 62 მიმოხილვის საფუძველზე, საშუალო ნიშანი 7.84 / 10. Metacritic-ზე , ფილმს აქვს საშუალო ქულა 72 / 100- დან, 6 მიმოხილვის საფუძველზე რაც ნიშნავს ზოგადად მაჩვენებელს. 

IMDb-ზე სერიალს აქვს 6.6 / 10-დან

## რესურსები ინტერნეტში 
* ფილმის განხილვა - the guardian-ზე
* *მასპინძელი* - amazon-ზე

## სქოლიო 
კატეგორია:ინგლისურენოვანი ფილმები
კატეგორია:ამერიკული კინო
კატეგორია:ფილმები ანბანის მიხედვით
კატეგორია:ამერიკული ფილმები
თენგიზ ჯანჯღავა

**თენგიზ ჯანჯღავა** (დ. 25 იანვარი, 1949 — გ. 26 დეკემბერი, 1998) — ქართველი გეოგრაფი. იუნესკოსთან არსებული საქართველოს ეროვნული ოკეანოლოგიური კომიტეტის წევრი (1994) 

## ბიოგრაფია 
თენგიზ ჯანჯღავამ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ფიზიკური გეოგრაფიის სპეციალობით 1971 წელს; 1972–75 წლებში გაიარა ასპირანტურის კურსი მოსკოვის სახელმწიფო უნივერსიტეტში საზღვარგარეთის ფიზიკური გეოგრაფიის სპეციალობით.

## ბიბლიოგრაფია 
* Южная Родезия (თანაავტორი). Москва, Мысль, 1977.
## რესურსები ინტერნეტში
## სქოლიო
კატეგორია:ქართველი გეოგრაფები
კატეგორია:თბილისის სახელმწიფო უნივერსიტეტის კურსდამთავრებულები
თ